text: теңіз шайтандары (lo­phiidae) қармақшы тәрізділер отрядының тұқымдасы. дене ұзындығы 1,5 м, салмағы 20 кг дейін. басы мен денесі жалпақтау. ауызы үлкен, тістері күшті. арқа жүзбеқанаттары үшкір тікенекті сәуледен тұрады. денесінің екі жағында терінің шоқ шашағы байқалады. атлант, үнді және тынық мұхиттардың тропикалық және қоныр-салқын суларында туыстың 20 түрі таралған. су түбінде аңдып, аулайтын жыртқыштар. қорегі балықтармен омыртқасыздар. негізгі түрі теңіз шайтаны немесе еуропалық қармақшы, (lophius piscatorius), еуропа теңіздерінде, баренцтен қара тенізге дейін, 50-200 терендікте таралған. өсімталдығы 1,3-3 млн уылдырық. кәсіпшілік маңызы болмашы.